als_Latn dik_Latn sag_Latn
Një Spanjë e frikshme është parë në ndeshjen e parë në grup ndaj Austrisë në fushën e kësaj të fundit. Kundërshtari i 9 shtatorit i ekipit tonë Shpresa ka shkatërruar me rezultat të thellë 2-6, duke dominuar gjithë ndeshjen. Daniel Karvajal shënoi që në minutën e 2-të, teksa Alvaro Morata u bë protagonist teksa shënonte ”poker ”në minutat 12,17,45 dhe 86. Sulmuesi i Real Madridit ishte i papërmbajtshëm, duke dhuruar spektakël me lojën e tij. Ndërsa golin e gjashtë për mysafirët e shënoi Jese Rodriguez në minutën e 92′. Sakaq, për vendësit shënuan Kainc në minutën e 20-të, ndërsa goli i dytë për austriakët erdhi si pasojë e autogolit të shënuar nga Karvajal.
Në ndeshjen tjetër të luajtur dje, Hungaria mposhti 4-1 Bosnjë Herzegovinën. Miqtët kaluan të parët në avantazh me anë të Prçiç në minutën e 7-të, por vendësit reaguan në pjesën e dytë, duke shënuar me Holman (49′, 70′), Barath (59′) dhe Adorjan (84′). Grupi 4, ku bën pjesë edhe ekipi Shpresa, kryesohet nga Hungaria me 6 pikë në dy ndeshje.
You must be logged in to post a comment Login
als_Latn als_Latn eng_Latn